Η πυρκαγιά στα πρώτα της στάδια, με κατεύθυνση προς τη Δύση.
Νυχτερινή φωτογραφία της πυρκαγιάς (2 Δεκεμβρίου 2010).
Ελληνική Πολεμική Αεροπορία Canadair CL-415 (4 Δεκεμβρίου 2010).
722 Big Carmel fire- 10.2010
Η **Δασική Πυρκαγιά στο Όρος Καρμέλ** ήταν μια θανάσιμη δασική πυρκαγιά που ξεκίνησε στο Όρος Καρμέλ στο βόρειο Ισραήλ, λίγο πιο νότια από την πόλη Χάιφα. Η φωτιά ξεκίνησε γύρω στις 11:00 τοπική ώρα στις 2 Δεκεμβρίου 2010, και εξαπλώθηκε ταχύτατα, κατακαίοντας μεγάλο τμήμα του μεσογειακού δάσους που καλύπτει την περιοχή. Η πυρκαγιά στοίχισε τη ζωή σε τουλάχιστον 44 άτομα, αποτελώντας τη φονικότερη στην ιστορία της χώρας. Οι νεκροί ήταν στην πλειοψηφία τους δόκιμοι της Ισραηλινής Υπηρεσίας Φυλακών, καθώς και τρεις ανώτεροι αξιωματικοί της αστυνομίας, ανάμεσά τους και η επικεφαλής της Περιφέρειας της Χάιφα. Περισσότεροι από 17.000 άνθρωποι εγκατέλειψαν τις κατοικίες τους, κυρίως σε παρακείμενα χωριά, ενώ έλαβαν χώρα σημαντικές ζημιές τόσο στο φυσικό περιβάλλον όσο και σε περιουσίες.

Η φωτιά πιθανολογείτο να ξεκίνησε από ανθρώπινη δραστηριότητα κοντά στην πόλη Ισφίγια. Στις 6 Δεκεμβρίου ένας 14χρονος κάτοικος ομολόγησε στην αστυνομία πως ξεκίνησε ακούσια την πυρκαγιά με ένα καρβουνάκι για ναργιλέ. Ωστόσο ο πατέρας του εφήβου υποστήριξε πως υπήρχαν μάρτυρες για την παρουσία του γιου του στο σχολείο την ώρα εκείνη, συνεπώς ήταν εκείνος υπαίτιος της καταστροφής.

Η φωτιά πυροδότησε ένα κύμα εμπρηστικών επιθέσεων σε όλη τη χώρα και τη Δυτική Όχθη. Οι φωτιές αυτές, που αρχικά προκάλεσαν σύγχυση αναφορικά με την πηγή της φωτιάς στο όρος Καρμέλ, σβήστηκαν όλες σε διάστημα λίγων ωρών από την έναρξή τους.

Αξιωματούχοι της κυβέρνησης, ανάμεσα στους οποίους και ο Πρωθυπουργός Μπενιαμίν Νετανιάχου και ο Υπουργός Εξωτερικών Άβιγκντορ Λίμπερμαν, έκαναν έκκληση στο εξωτερικό για βοήθεια στην κατάσβεση της πυρκαγιάς, ενώ οι Ένοπλες Δυνάμεις της χώρας κινητοποίησαν στρατιώτες για τον ίδιο σκοπό. Η πυρκαγιά τέθηκε υπό πλήρη έλεγχο στις 5 Δεκεμβρίου καίγοντας για τέσσερις ημέρες.

Παραπομπές
----------

1. 1 2  Raved, Ahiya (2 Δεκεμβρίου 2010). «Israel's Deadliest Fire Leaves 40 Dead». Ynetnews. .
2. ↑  Raved, Ahiya (2 Δεκεμβρίου, 2010). «Northern Blaze: Haifa Police Chief in Critical Condition». Ynetnews. .
3. ↑  Raved, Ahiya (3 Δεκεμβρίου 2010). «Northern Disaster: Mass Evacuation Ordered as Fire Rages On». Ynetnews. .
4. ↑  14-year-old admits to accidentally starting Carmel fire Haaretz, 6 Δεκεμβρίου, 2010
5. ↑  Father of Usfiya boy: My son didn't start the Carmel fire, Jerusalem Post, 7 Δεκεμβρίου 2010
6. ↑  Usfiya fire suspects' father: They were framed, Jerusalem Post, 5 Δεκεμβρίου 2010
7. ↑  Police face arson wave, Ynet News, 3 Δεκεμβρίου 2010
8. ↑  Katz, Yaakov; Lazaroff, Tova (2 Δεκεμβρίου 2010). «Ashkenazi: IDF Will Do All It Can to Help Extinguish Fire». The Jerusalem Post. .
9. ↑  The flames are out, now come recovery, recriminations, Jerusalem Post, 5 Δεκεμβρίου 2010

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Δασική Πυρκαγιά στο Όρος Καρμέλ 2010** |

* «Διεθνής βοήθεια στο Ισραήλ», εφημερίδα «Η Καθημερινή», 4 Δεκεμβρίου 2010.
* «Υπό έλεγχο η φονική πυρκαγιά στο Ισραήλ, ευθύνες στη κυβέρνηση για την Πυροσβεστική»[*νεκρός σύνδεσμος*], εφημερίδα «Το Βήμα», 5 Δεκεμβρίου 2010.
* «Υπέκυψε στα τραύματά της η διοικητής της αστυνομίας της Χάιφα», εφημερίδα «Πρώτο ΘΕΜΑ», 6 Δεκεμβρίου 2010.